THE TRUE STATE OF ICELAND ad. 



1592. 

 atque, quod majus est, in rimis etiam Pyritidem lapidem 

 continere. Et Domitius Brusonius, in Sylare amne, qui 

 radices mentis ejus, qui est in agro urbis Ursentinorum 

 olim, nunc Contursii, lambit, folia & arborum ramos 

 in lapides transire, non fide aliorum, sed propria, ut 

 qui incola sit regionis, (cui rei etiam Plinius astipulatur) 

 narrat, cortices autem lapidum, annos numero ostendere. 

 Sic (si scriptoribus credimus) guttae Gotici fontis sparsae 

 lapidescunt. Et in Ungaria, Cepusii aqua, in urceos 

 infusa, lapidescit. Plinius refert etiam, ut in Ciconum 

 flumine, & in Piceno lacu velino, lignum dejectum, 

 lapideo cortice obduci. 



Secundus algoris intolerabilis. Quantum ad secundum 

 fontem attinet, nuilus hie est quod quisquam sciat, 

 algoris intolerabilis, sed plurimi bene frigidi, ita ut vul- 

 garibus rivis aestivo sole tepescentibus, non sine 

 voluptate ex frigidioribus illis aquam hauriamus. Sunt 

 & longe frigidiores forte alibi : Nam & Cardanus in 

 agro Corinthio e montis vertice fluentem rivum com- 

 memorat, nive frigidiorem : Et intra primum a Culma 

 lapidem, Insanam vocatum : quae aqua cum fervere 

 videatur, sit tamen longe frigidissima, &c. 



Tertius vel melle dulcior. Neque id prorsus verum 

 est. Non enim est ullus apud nos, qui vel minima ex 

 parte cum mellis dulcedine conferri possit. Rectius igitur 

 Saxo, qui fontes (quoniam plures sunt) in Islandia dicit 

 inveniri Cerealem referentes liquorem, ut etiam ibidem 

 non diversi saporis solum, sed diversi etiam coloris 

 fontes & flumina reperiuntur. 



Etsi autem tradunt Physici aquam naturaliter ex se 

 neque saporem neque odorem habere, tamen, ut superius 

 attigimus, verisimile est, quod alii per accidens vocant, 

 eam s«pe referre qualitatem terrae, in qua generatur, & 

 per cujus venas transitum atque excursum habet : Atque 

 hinc aquarum odores, colores, sapores, alios atque alios 

 existere. Cujusmodi sunt, de quibus narrat Seneca, 

 quorum alii famem excitent, alii bibentes inebrient, alii 

 memoriae officiant, alii juvent eandem, alii vini saporem 



37 



